

VLADA REPUBLIKE HRVATSKE

Zagreb, 2. veljače 2023.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnomproračunu Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 5.a stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 102/20 , 10/21 i 117/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2023. donijela

**O D L U K U**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2023. GODINU**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (Narodne novine, broj 145/22) u svrhu osiguranja pomoći Gradu Sisku i Gradu Glini za saniranje posljedica katastrofalnih šteta od potresa koje nisu prihvatljiv trošak iz Fonda solidarnosti Europske unije

**II.**

Sredstva iz točke I. preraspodijelit će se prema tabeli kako slijedi:



**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

 **IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu u ukupnom iznosu od 7.000.000 eura u svrhu osiguranja pomoći Gradu Sisku i Gradu Glini za saniranje posljedica katastrofalnih šteta od potresa koje nisu prihvatljiv trošak iz Fonda solidarnosti Europske unije

Navedena preraspodjela provodi se temeljem članka 5.a. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun.

Grad Sisak i Grad Glina obratili su se Ministarstvu prostornoga uređenja, graditeljstva i državne imovine za pomoć u saniranju posljedica katastrofalnih šteta od potresa, a koje nisu prihvatljiv trošak iz Fonda solidarnosti Europske unije. Kako se sukladno odredbama Zakona o obnovi za predmetne zgrade mora provesti cjelovita obnova, potrebno je osigurati dodatna financijska sredstva.

Objekti javne namjene za koje je Grad Sisak zatražio pomoć su: Gradska vijećnica, Stari most, Knjižnica i čitaonica Vlado Gotovac, Odgojno obrazovni kompleks Galdovo, Kristalna kocka vedrine te Kazalište 21 s učilištem. Radi ostvarenja navedenih ciljeva Gradu Sisku potrebno je osigurati financijsku pomoć od 4.000.000 eura.

Grad Glina zatražio je financijsku pomoć a izgradnju stambenog fonda, infrastrukture na području izgradnje novih stambenih kvartova na području Grada, poboljšanje infrastrukture na području Grada gdje Republika Hrvatska gradi zamjenske kuće, zatim za izgradnju novog autobusnog kolodvora, obnovu Doma branitelja te poslovnih prostora u vlasništvu Grada Gline. Radi ostvarenja tog cilja Gradu Glini potrebno je osigurati financijsku pomoć u iznosu od 3.000.000 eura.

Kako Grad Sisak i Grad Glina nisu u mogućnosti osigurati sredstva za gore navedene namjene predlaže se donošenje ove Odluke.

Preraspodjelom se u okviru financijskog plana razdjela 076 Ministarstvo prostornoga uređenja, graditeljstva i državne imovine osiguravaju sredstva u iznosu od 7.000.000 eura na pozicijama glave 07605 Ministarstvo prostornoga uređenja, graditeljstva i državne imovine. Potrebna sredstva osiguravaju se smanjenjem rashoda na pozicijama glave 07635 Fond za obnovu grada Zagreba, Krapinsko-zagorske županije i Zagrebačke županije.